Къэралым и чемпионатым кIуэнухэр Налшык къыщыхах
Тхэквондо
Налшык дэт Универсальнэ спорт комплексым мы махуэхэм щекIуэкIащ олимп тхэквондомкIэ Кавказ Ищхъэрэ федеральнэ щIыналъэм и чемпионат. Зэхьэзэхуэхэр къызэрагъэпэщащ «КъБР-м терроризмэмрэ экстремизмэмрэ щапэщIэтын» къэрал программэм къызэщIиубыдэу.
Коронавирус узыфэм и зэранкIэ чемпионатым хэтахэр мащIэ дыдэу щытащ - абы къэкIуар щIыналъэхэм я спортмен нэхъыфIхэрщ», - жиIащ КИФЩI-м ТхэквондомкIэ и федерацэм и секретарь нэхъыщхьэ Къанкъул Беслъэн.
ЗэпэщIэтыныгъэ гуащIэхэм щыбэна гупхэм пашэныгъэр щызыубыдахэм Iэмал ягъуэтащ фокIадэм и 9 - 15-хэм Подмосковьем щекIуэкIыну Урысейм и чемпионатым хэтыну.
КИФЩI-м и чемпионатым къыдэкIуэу «Гладиатор»-м щызэхэтащ илъэси 10 - 14-м ит щIалэхэмрэ хъыджэбзхэмрэ я щIыналъэ зэхьэзэхуэ. ТекIуэныгъэ къэзыхьахэр кубокхэмкIэ, медалхэмрэ грамотэхэмкIэ ягъэпэжащ.
ЖЫЛАСЭ Замир.
